Ungdoms-VM i håndbold 2009 (mænd)

Ungdomsverdensmesterskabet i håndbold for mænd 2009 var det 3. ungdoms-VM i håndbold for mænd, og slutrunden med deltagelse af 20 hold blev afviklet i Tunesien i perioden 20. – 31. juli 2009. Spillere født i 1990 eller senere kunne deltage i mesterskabet.

Kampene afvikledes i tre arenaer i tre forskellige byer i det nordøstlige Tunesien:
Palais des sports d'El Menzah, Tunis (4.500 tilskuerpladser)
Salle Omnisports 7 Novembre de Hammamet, Hammamet (3.500 tilskuerpladser)
Palais 7 Novembre de Nabeul, Nabeul (2.500 tilskuerpladser)

Mesterskabet blev vundet af Kroatien, som i finalen besejrede Island med 40-35. Bronzemedaljerne gik til Sverige, som i bronzekampen vandt 30-27 over værtslandet Tunesien. Danmark blev slået ud i kvartfinalen mod de senere vindere af VM, Kroatien, men danskerne vandt de efterfølgende placeringskampe og endte dermed mesterskabet på femtepladsen.

Hold 

Fra Europa var nr. 1-7 fra U.18-EM 2008, Danmark, Tyskland, Sverige, Island, Kroatien, Spanien og Frankrig, direkte kvalificeret til slutrunden. U.18-EM's nr. 8, Norge, kom med til slutrunden som reserve, idet Oceanien ikke tilmeldte et hold til mesterskabet.

De tre asiatiske deltagere blev fundet ved det asiatiske ungdomsmesterskab i 2008, der blev afholdt i Amman, Jordan, hvor de tre bedst placerede hold, Kuwait, Qatar og Iran, sikrede sig en plads ved slutrunden i Tunesien.

Fra Panamerika kvalificerede Argentina, Brasilien, Puerto Rico og Venezuela sig til slutrunden, mens Afrika ud over værtslandet Tunesien blev repræsenteret af Egypten, Libyen, Benin og Marokko.

De 20 hold blev ved en lodtrækning den 27. april 2009 i IHF's hovedkvarter i Basel inddelt i fire grupper med fem hold. Inden lodtrækningen blev holdene seedet i fem seedningslag.

Lodtrækningen resulterede i følgende gruppeinddeling:

Efterfølgende meldte Benin tilsyneladende afbud, for da IHF offentliggjorde programmet for slutrunden, var holdet blevet erstattet med Algeriet.

Slutrunde

Indledende runde 

De 20 hold var inddelt i fire gruppe med fem hold i hver. I hver gruppe spillede de fem hold alle-mod-alle, og de to bedste hold gik videre til kvartfinalerne. Gruppetreerne gik videre til placeringskampene om 9. – 12.-pladsen, holdene der sluttede på fjerdepladserne spillede videre i kampene om 13. – 16.-pladsen, mens femmerne måtte tage til takke med spil om 17. – 20.-pladsen.

GRUPPE A i Tunis

GRUPPE B i Nabeul

GRUPPE C i Hammamet

GRUPPE D i Tunis

Placeringskampe 

Placeringskampene om 17. – 20.-pladsen havde deltagelse af de fire hold, der endte på femtepladserne i grupperne i den indledende runde. Holdene mødtes først i to semifinaler, hvorfra vinderne gik videre til kampen om 17.-pladsen, mens taberne måtte tage til takke med at spille om 19.-pladsen.

Placeringskampene om 13. – 16.-pladsen havde deltagelse af de fire hold, der endte på fjerdepladserne i grupperne i den indledende runde. Holdene mødtes først i to semifinaler, hvorfra vinderne gik videre til kampen om 13.-pladsen, mens taberne måtte tage til takke med at spille om 15.-pladsen.

Placeringskampene om 9. – 12.-pladsen havde deltagelse af de fire hold, der endte på tredjepladserne i grupperne i den indledende runde. Holdene mødtes først i to semifinaler, hvorfra vinderne gik videre til kampen om 9.-pladsen, mens taberne måtte tage til takke med at spille om 11.-pladsen.

Placeringskampene om 5. – 8.-pladsen havde deltagelse af de fire tabere af kvartfinalerne. Holdene mødtes først i to semifinaler, hvorfra vinderne gik videre til kampen om 5.-pladsen, mens taberne spillede om 7.-pladsen

Slutspil

Medaljevindere

Kilder / eksterne henvisninger 
IHF – III Men’s Youth World Championship 2009 in Tunisia 
Fedération Tunisienne de Handball – IIIème Championnat du monde des cadets 2009

Noter 

Håndbold i 2009
VM i håndbold